title: 2004/725/EB: Europos Parlamento sprendimas 2004 m. balandžio 21 d. dėl Europos Sąjungos bendrojo biudžeto įvykdymo patvirtinimo už 2002 finansinius metus - V skirsnis - Audito Rūmai

text:
21.4.2004

               LT

               Europos Sąjungos oficialusis leidinys

               L 330/19

         EUROPOS PARLAMENTO SPRENDIMAS
   2004 m. balandžio 21 d.
   dėl Europos Sąjungos bendrojo biudžeto įvykdymo patvirtinimo už 2002 finansinius metus - V skirsnis - Audito Rūmai
   (2004/725/EB)

    ---documentbreak---

               21.4.2004

               LT

               Europos Sąjungos oficialusis leidinys

               L 330/19

         EUROPOS PARLAMENTO REZOLIUCIJA
   kurioje pateikiamos pastabos, lydinčios sprendimą dėl Europos Sąjungos bendrojo biudžeto įvykdymo patvirtinimo už 2002 finansinius metus - V skirsnis - Audito Rūmai


title: 2009/302/EB: 2008 m. gegužės 21 d. Tarybos sprendimas dėl Europos bendrijos ir Pakistano Islamo Respublikos susitarimo dėl oro susisiekimo paslaugų tam tikrų aspektų pasirašymo ir laikino taikymo

text:
31.3.2009

               LT

               Europos Sąjungos oficialusis leidinys

               L 84/33

         TARYBOS SPRENDIMAS
   2008 m. gegužės 21 d.
   dėl Europos bendrijos ir Pakistano Islamo Respublikos susitarimo dėl oro susisiekimo paslaugų tam tikrų aspektų pasirašymo ir laikino taikymo
   (2009/302/EB)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač į jos 80 straipsnio 2 dalį kartu su 300 straipsnio 2 dalies pirmos pastraipos pirmu sakiniu,
   atsižvelgdama į Komisijos pasiūlymą,
   kadangi:

               (1)

               2003 m. birželio 5 d. Taryba įgaliojo Komisiją pradėti derybas su trečiosiomis šalimis dėl kai kurių galiojančių dvišalių susitarimų nuostatų pakeitimo susitarimu su Bendrija.

               (2)

               Komisija Bendrijos vardu vedė derybas su Pakistanu dėl susitarimo dėl oro susisiekimo paslaugų tam tikrų aspektų laikydamasi 2003 m. birželio 5 d. Tarybos sprendimo, leidžiančio Komisijai pradėti derybas su trečiosiomis šalimis dėl tam tikrų galiojančių dvišalių susitarimų nuostatų pakeitimo susitarimu su Bendrija, priede numatytų mechanizmų ir nurodymų.

               (3)

               Susitarimas, dėl kurio susitarė Komisija, turėtų būti pasirašytas ir laikinai taikomas, atsižvelgiant į tai, kad jis gali būti sudarytas vėliau,

         NUSPRENDĖ:
   1 straipsnis
   Bendrijos vardu patvirtinamas Europos bendrijos ir Pakistano Islamo Respublikos susitarimo dėl oro susisiekimo paslaugų tam tikrų aspektų pasirašymas, atsižvelgiant į Tarybos sprendimą dėl minėto susitarimo sudarymo.
   Susitarimo tekstas pridedamas prie šio sprendimo.
   2 straipsnis
   Tarybos pirmininkas įgaliojamas paskirti asmenį (-is), įgaliotą (-us) pasirašyti Susitarimą Bendrijos vardu, atsižvelgiant į tai, kad jis turi būti sudarytas.
   3 straipsnis
   Kol Susitarimas įsigalios, jis laikinai taikomas nuo pirmojo mėnesio po to, kai susitariančiosios šalys viena kitai praneša apie šiam tikslui būtinų procedūrų užbaigimą, pirmos dienos.
   4 straipsnis
   Tarybos pirmininkas įgaliojamas paskelbti pranešimą, numatytą Susitarimo 8 straipsnio 2 dalyje.

      Priimta Briuselyje, 2008 m. gegužės 21 d.

            Tarybos vardu

            Pirmininkas

         M. ZVER

    ---documentbreak---

               31.3.2009

               LT

               Europos Sąjungos oficialusis leidinys

               L 84/34

         Europos bendrijos ir Pakistano Islamo Respublikos
   SUSITARIMAS
   dėl oro susisiekimo paslaugų tam tikrų aspektų
   EUROPOS BENDRIJA
   ir
   PAKISTANO ISLAMO RESPUBLIKA (toliau – Pakistanas)
   (toliau – Šalys)
   PAŽYMĖDAMOS, kad tam tikros kai kurių Europos bendrijos valstybių narių ir Pakistano Islamo Respublikos dvišalių oro susisiekimo paslaugų susitarimų nuostatos, prieštaraujančios Bendrijos teisei, turi būti visiškai suderintos su Bendrijos teise,
   PAŽYMĖDAMOS, kad Europos bendrija keletu aspektų, kurie gali būti įtraukti į dvišalius Europos bendrijos valstybių narių ir trečiųjų šalių oro susisiekimo paslaugų susitarimus, turi išskirtinę kompetenciją,
   PAŽYMĖDAMOS, kad Europos bendrija valstybėje narėje įsisteigusiems Bendrijos oro vežėjams pagal Bendrijos teisę leidžia be diskriminacijos skraidinti oro susisiekimo tarp valstybės narės ir trečiųjų šalių maršrutais,
   ATSIŽVELGDAMOS į III priede išvardytus Europos bendrijos ir keturių Europos valstybių susitarimus, numatančius galimybę tų valstybių nacionaliniams subjektams įsigyti nuosavybės teises į oro vežėjų, turinčių pagal Europos bendrijos teisę išduotas licencijas oro susisiekimui vykdyti, bendroves,
   PRIPAŽINDAMOS, kad dvišalių Europos bendrijos valstybių narių ir Pakistano Islamo Respublikos oro susisiekimo paslaugų susitarimų nuostatos turi būti visiškai suderintos su Šalių teise tam, kad būtų sukurtas tvirtas teisinis pagrindas oro susisiekimo paslaugoms tarp Europos bendrijos ir Pakistano Islamo Respublikos vykdyti bei kad būtų užtikrintas tokių oro susisiekimo paslaugų tęstinumas,
   PAŽYMĖDAMOS, kad Europos bendrijos valstybių narių ir Pakistano Islamo Respublikos dvišalių susitarimų dėl oro susisiekimo paslaugų nuostatų, kurios neprieštarauja Bendrijos teisei ir Pakistano teisei, šiuo susitarimu pakeisti nereikia,
   PRIPAŽINDAMOS, kad dvišalių Europos bendrijos valstybių narių ir Pakistano Islamo Respublikos sudarytų oro susisiekimo paslaugų susitarimų nuostatos, kuriomis: i) reikalaujama ar kurios padeda sudaryti bendrovių susitarimus, priimti bendrovių asociacijų sprendimus arba imtis suderintų veiksmų, kurie užkerta kelią atitinkamais maršrutais skrydžius vykdančių oro vežėjų konkurencijai, ją iškraipo arba riboja; arba ii) stiprinamas tokio susitarimo, sprendimo ar suderintų veiksmų poveikis; arba iii) oro vežėjai ar kiti privatūs ekonominės veiklos vykdytojai įgaliojami imtis priemonių, užkertančių kelią atitinkamais maršrutais skrydžius vykdančių oro vežėjų konkurencijai, ją iškraipančių ar ribojančių, gali padaryti bendrovėms taikomas konkurencijos taisykles neveiksmingomis,
   PAŽYMĖDAMOS, kad Europos bendrija ir Pakistano Islamo Respublika šiuo susitarimu nesiekia didinti oro eismo tarp Europos bendrijos ir Pakistano Islamo Respublikos intensyvumo, daryti poveikio Bendrijos oro vežėjų ir Pakistano Islamo Respublikos oro vežėjų veiklos pusiausvyrai ar pakeisti esamų oro susisiekimo paslaugų susitarimų nuostatų dėl skrydžių teisių,
   SUSITARĖ:
   1 straipsnis
   Bendrosios nuostatos
   1.   Šiame susitarime „valstybės narės“ yra Europos bendrijos valstybės narės.
   2.   Kiekviename iš I priede išvardytų susitarimų daroma nuoroda į valstybės narės, kuri yra to susitarimo susitariančioji šalis, nacionalinius subjektus, yra suprantama kaip nuoroda į Europos bendrijos valstybių narių nacionalinius subjektus.
   3.   Kiekviename iš I priede išvardytų susitarimų daroma nuoroda į valstybės narės, kuri yra to susitarimo susitariančioji šalis, oro vežėjus ar oro linijų bendroves suprantama kaip nuoroda į tos valstybės narės paskirtus oro vežėjus ar oro linijų bendroves.
   2 straipsnis
   Valstybės narės teikiamas paskyrimas
   1.   Šio straipsnio 2 ir 3 dalių nuostatos pakeičia atitinkamas nuostatas II priedo a ir b punktuose išvardytų straipsnių atitinkamas nuostatas dėl atitinkamos valstybės narės oro vežėjui suteikto paskyrimo, dėl jo įgaliojimų ir leidimų, kuriuos suteikė Pakistano Islamo Respublika, ir atitinkamai dėl atsisakymo oro vežėjui išduoti įgaliojimus ir leidimus, dėl įgaliojimų ar leidimų atšaukimo, laikino galiojimo sustabdymo ar apribojimo.
   2.   Gavusi Europos bendrijos valstybės narės paskyrimą, Pakistano Islamo Respublika kiek įmanoma greičiau suteikia atitinkamus įgaliojimus ir leidimus, jeigu:

               i)

               oro vežėjas yra įsisteigęs paskiriančiosios valstybės narės teritorijoje pagal Europos bendrijos steigimo sutartį ir turi galiojančią valstybės narės licenciją oro susisiekimui vykdyti pagal Europos Bendrijos teisę; ir

               ii)

               už oro vežėjo pažymėjimo išdavimą atsakinga valstybė narė vykdo ir užtikrina veiksmingą teisės aktais nustatytą oro vežėjo kontrolę bei paskyrime yra aiškiai nurodyta atitinkama aviacijos institucija; ir

               iii)

               oro vežėją tiesiogiai arba per jo kontrolinį akcijų paketą valdo ir jį veiksmingai kontroliuoja valstybės narės ir (arba) valstybių narių nacionaliniai subjektai ir (arba) III priede išvardytos kitos valstybės ir (arba) tų kitų valstybių nacionaliniai subjektai; ir

               iv)

               pagrindinė oro vežėjo verslo vieta yra valstybės narės, kuri vežėjui išdavė galiojančią licenciją oro susisiekimui vykdyti, teritorijoje.

         3.   Pakistano Islamo Respublika gali neišduoti valstybės narės paskirtajam oro vežėjui įgaliojimų ar leidimų arba gali juos atšaukti, laikinai sustabdyti ar apriboti, jeigu:

               i)

               oro vežėjas nėra įsisteigęs paskiriančiosios valstybės narės teritorijoje pagal Europos bendrijos steigimo sutartį arba neturi valstybės narės pagal Bendrijos teisę išduotos galiojančios licencijos oro susisiekimui vykdyti; arba

               ii)

               už oro vežėjo pažymėjimo išdavimą atsakinga valstybė narė nevykdo ar neužtikrina veiksmingos teisės aktais nustatytos oro vežėjo kontrolės arba jeigu paskyrime nėra aiškiai nurodoma atitinkama aviacijos institucija; arba

               iii)

               oro vežėjo tiesiogiai ar per jo kontrolinį akcijų paketą nevaldo arba jo veiksmingai nekontroliuoja valstybės narės ir (arba) valstybių narių nacionaliniai subjektai ir (arba) III priede išvardytos kitos valstybės ir (arba) tų kitų valstybių nacionaliniai subjektai; arba

               iv)

               pagrindinė oro vežėjo verslo vieta nėra galiojančią licenciją oro susisiekimui vykdyti jam išdavusios valstybės narės teritorijoje; arba

               v)

               oro vežėjas jau yra gavęs licenciją oro susisiekimui vykdyti pagal dvišalį Pakistano Islamo Respublikos ir kitos valstybės narės susitarimą, ir kad laikantis skrydžių teisių pagal šį susitarimą naudojantis maršrutu, kuris apima vietovę kitoje valstybėje narėje, jis pažeistų tuo kitu susitarimu nustatytus skrydžių teisių apribojimus; arba

               vi)

               paskirtasis oro vežėjas turi oro vežėjo pažymėjimą ir licenciją oro susisiekimui vykdyti, išduotus valstybės narės, su kuria Pakistano Islamo Respublika nėra sudariusi dvišalio oro susisiekimo paslaugų susitarimo, o ta valstybė narė Pakistano Islamo Respublikos licencijuotam oro vežėjui atsisakė leisti naudotis skrydžių teisėmis ir susijusiomis komercinėmis galimybėmis.

         4.   Naudodamasi šioje dalyje nustatytomis savo teisėmis, Pakistano Islamo Respublika nediskriminuoja Bendrijos oro vežėjų dėl jų nacionalinės priklausomybės su sąlyga, kad būtų laikomasi pirmiau minėtų reikalavimų.
   3 straipsnis
   Sauga
   1.   Šio straipsnio 2 dalies nuostatos papildo atitinkamas II priedo c punkte išvardytų straipsnių nuostatas.
   2.   Jeigu valstybė narė paskiria oro vežėją, kurio teisės aktais nustatytą kontrolę vykdo ir užtikrina kita valstybė narė, Pakistano Islamo Respublikos teisės pagal saugą reglamentuojančias oro vežėją paskyrusios valstybės narės ir Pakistano Islamo Respublikos susitarimo nuostatas taip pat yra taikomos tai valstybei narei priimant, įgyvendinant ir užtikrinant saugos standartus ir suteikiant tam oro vežėjui įgaliojimą oro susisiekimui vykdyti.
   4 straipsnis
   Vežimo Europos bendrijoje tarifai
   1.   Šio straipsnio 2 dalies nuostatos papildo atitinkamas II priedo d punkte išvardytų straipsnių nuostatas.
   2.   Pagal 1 priede nurodytą susitarimą, kuriame pateiktos II priedo d punkte išvardytos nuostatos dėl vežimo tiktai Europos bendrijos teritorijoje, Pakistano Islamo Respublikos paskirtasis (-ieji) oro vežėjas (-ai) taiko tarifus pagal Europos bendrijos teisę. Europos bendrijos teisė yra taikoma laikantis nediskriminavimo principo.
   5 straipsnis
   Konkurencijos taisyklių laikymasis
   1.   Nepaisant jokių kitų priešingų nuostatų, jokia I priede išvardytų susitarimų nuostata i) neskatina sudaryti bendrovių susitarimų, priimti bendrovių asociacijų sprendimų arba vykdyti suderintus veiksmus, kurie užkerta kelią konkurencijai, ją iškreipia arba riboja; ii) nestiprina tokių susitarimų, sprendimų ar suderintų veiksmų poveikis; iii) nesuteikia teisės privatiems ekonominės veiklos vykdytojams imtis priemonių, kurios užkerta kelią konkurencijai, ją iškreipia arba apriboja.
   2.   I priede išvardytų susitarimų nuostatos, kurios yra nesuderinamos su šio straipsnio 1 dalimi, netaikomos.
   6 straipsnis
   Susitarimo priedai
   Šio susitarimo priedai yra neatskiriama jo dalis.
   7 straipsnis
   Persvarstymas ar keitimas
   Abipusiu susitarimu Šalys gali bet kada persvarstyti ir iš dalies pakeisti šį susitarimą. Kiekviena iš Šalių bet kuriuo metu gali paprašyti pradėti konsultacijas dėl šio susitarimo persvarstymo ar dalinio pakeitimo abipusiu sutarimu, o kita Šalis atsako į tokį prašymą ne vėliau kaip per 60 (šešiasdešimt) dienų nuo prašymo dėl konsultacijų pateikimo.
   8 straipsnis
   Įsigaliojimas ir laikinas taikymas
   1.   Šis susitarimas įsigalioja, kai Šalys viena kitai raštu praneša apie šiam susitarimui įsigalioti būtinų atitinkamų vidaus procedūrų užbaigimą.
   2.   Nepaisydamos 1 dalies, Šalys susitaria laikinai taikyti šį susitarimą nuo mėnesio, po to, kai šalys praneša viena kitai apie šiam tikslui būtinų procedūrų užbaigimą, pirmos dienos.
   3.   Valstybių narių ir Pakistano Islamo Respublikos susitarimai ir kitos priemonės, kurie šio susitarimo pasirašymo dieną dar neįsigaliojo ir netaikomi laikinai, yra išvardyti I priedo b punkte. Šis susitarimas taikomas visiems tokiems susitarimams ir priemonėms, kai jie įsigalios ar bus pradėti laikinai taikyti.
   9 straipsnis
   Nutraukimas
   1.   Jeigu I priede nurodyto susitarimo galiojimas nutraukiamas, kartu netenka galios visos šio susitarimo nuostatos, susijusios su I priede nurodytu susitarimu.
   2.   Jeigu nutraukiamas visų I priede išvardytų susitarimų galiojimas, kartu netenka galios šis susitarimas.

      TAI PATVIRTINDAMI, toliau nurodyti tinkamai įgalioti atstovai pasirašė šį susitarimą.
      Šis susitarimas pasirašytas Briuselyje dviem egzemplioriais du tūkstančiai devintų metų vasario dvidešimt ketvirtą dieną anglų, bulgarų, čekų, danų, estų, graikų, ispanų, italų, latvių, lenkų, lietuvių, maltiečių, olandų, portugalų, prancūzų, rumunų, slovakų, slovėnų, suomių, švedų, vengrų ir vokiečių kalbomis.

         За Европейската общност
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         För Europeiska gemenskapen

         За Ислямска република Пакистан
         Por la República Islámica de Pakistán
         Za Pákistánskou islámskou republiku
         For Den Islamiske Republik Pakistan
         Für die Islamische Republik Pakistan
         Pakistani Islamivabariigi nimel
         Για την Ισλαμική Δημοκρατία του Πακιστάν
         For the Islamic Republic of Pakistan
         Pour la République islamique du Pakistan
         Per la Repubblica islamica del Pakistan
         Pakistānas Islāma Republikas vārdā
         Pakistano Islamo Respublikos vardu
         A Pakisztáni Iszlám Köztársaság részéről
         Għar-Repubblika Iżlamika tal-Pakistan
         Voor de Islamitische Republiek Pakistan
         W imieniu Islamskiej Republiki Pakistanu
         Pela República Islâmica do Paquistão
         Pentru Republica Islamică Pakistan
         Za Pakistanskú islamskú republiku
         Za Islamsko republiko Pakistan
         Pakistanin islamilaisen tasavallan puolesta
         För Islamiska republiken Pakistan

   I PRIEDAS
   Preliminarus šio susitarimo 1 straipsnyje nurodytų susitarimų sąrašas

               a)

               Pakistano Islamo Respublikos ir Europos bendrijos valstybių narių susitarimai dėl oro susisiekimo paslaugų, kurie šio susitarimo pasirašymo dieną yra sudaryti, pasirašyti ir (arba) taikomi preliminariai:

                           —

                           Austrijos Federacinės Vyriausybės ir Pakistano Islamo Respublikos Vyriausybės oro susisiekimo paslaugų susitarimas, sudarytas Ravalpindyje 1971 m. gegužės 28 d., toliau II priede – Pakistano–Austrijos susitarimas.
                           Paskutinį kartą pakeistas 2006 m. rugsėjo 27 d. Islamabade priimtu susitarimo memorandumu, toliau II priede – Pakistano–Austrijos susitarimo memorandumas,

                           —

                           Bulgarijos Liaudies Respublikos Vyriausybės ir Pakistano Islamo Respublikos Vyriausybės oro susisiekimo paslaugų susitarimas, sudarytas Islamabade 1969 m. spalio 22 d., toliau II priede – Pakistano–Bulgarijos susitarimas,

                           —

                           Čekoslovakijos socialistinės Respublikos Vyriausybės ir Pakistano Islamo Respublikos Vyriausybės oro susisiekimo paslaugų susitarimas, sudarytas Prahoje 1969 m. rugsėjo 2 d., toliau II priede – Pakistano–Čekijos susitarimas,

                           —

                           Danijos Karalystės Vyriausybės ir Pakistano Islamo Respublikos Vyriausybės susitarimo dėl oro susisiekimo paslaugų projektas, parafuotas 1999 m. kovo 23 d. Osle, toliau II priede – Pakistano–Danijos susitarimo projektas.
                           Papildytas Skandinavijos šalių ir Pakistano Susitarimo memorandumo projektu, parafuotu 1999 m. kovo 23 d. Osle,

                           —

                           Prancūzijos Respublikos Vyriausybės ir Pakistano Islamo Respublikos Vyriausybės oro susisiekimo paslaugų susitarimas, sudarytas Karačyje 1950 m. liepos 31 d., toliau II priede – Pakistano–Prancūzijos susitarimas.
                           Pakeistas pasikeičiant 1960 m. rugpjūčio 20 d. ir spalio 31 d. raštais.
                           Pakeistas pasikeičiant 1974 m. liepos 2 d. ir 9 d. raštais,

                           —

                           Vokietijos Federacinės Respublikos ir Pakistano susitarimas dėl oro transporto, sudarytas Bonoje 1960 m. liepos 20 d., toliau II priede – Pakistano–Vokietijos susitarimas.
                           1998 m. lapkričio 12 d. Bonoje sudarytas suderintas protokolas yra susitarimo dalis,

                           —

                           Graikijos Respublikos Vyriausybės ir Pakistano Islamo Respublikos Vyriausybės susitarimas dėl oro susisiekimo paslaugų, sudarytas Atėnuose 2005 m. lapkričio 15 d., toliau II priede – Pakistano–Graikijos susitarimas,

                           —

                           Vengrijos Liaudies Respublikos Vyriausybės ir Pakistano Islamo Respublikos Vyriausybės oro susisiekimo paslaugų susitarimas, sudarytas Budapešte 1977 m. gegužės 11 d., toliau II priede – Pakistano–Vengrijos susitarimas,

                           —

                           Italijos Respublikos Vyriausybės ir Pakistano Islamo Respublikos Vyriausybės oro susisiekimo paslaugų susitarimas, sudarytas Romoje 1957 m. spalio 5 d., toliau II priede – Pakistano–Italijos susitarimas.
                           Pakeistas 1974 m. sausio 16 d. Romoje priimtu susitarimo memorandumu.
                           Su paskutiniais pakeitimais, padarytais 2004 m. kovo 24 d. Romoje sudarytu susitarimo memorandumu,

                           —

                           Maltos Respublikos Vyriausybės ir Pakistano Islamo Respublikos Vyriausybės oro susisiekimo paslaugų susitarimas, sudarytas Valetoje 1975 m. balandžio 25 d., toliau II priede – Pakistano–Maltos susitarimas,

                           —

                           Nyderlandų Karalystės Vyriausybės ir Pakistano Vyriausybės oro susisiekimo paslaugų susitarimas, sudarytas Karačyje 1952 m. liepos 17 d.
                           Pakeistas suderintu protokolu, priimtu Hagoje 1995 m. balandžio 27 d.
                           Pakeistas suderintu protokolu, priimtu Hagoje 1995 m. birželio 28 d.
                           Pakeistas susitarimo memorandumu, priimtu Burbane 1995 m. lapkričio 16 d.,

                           —

                           Nyderlandų Karalystės Vyriausybės ir Pakistano Vyriausybės susitarimo dėl oro susisiekimo paslaugų projektas, sudarytas 1995 m. lapkričio 16 d. Burbane; toliau II priede – Pakistano–Nyderlandų susitarimo projektas.
                           Pakeistas suderintu protokolu, priimtu Hagoje 1997 m. kovo 25 d.
                           Su paskutiniais pakeitimais, padarytais susitarimo memorandumu, priimtu Karačyje 1998 m. lapkričio 28 d.,

                           —

                           Lenkijos Liaudies Respublikos Vyriausybės ir Pakistano Islamo Respublikos Vyriausybės oro susisiekimo paslaugų susitarimas, sudarytas Ravalpindyje 1970 m. spalio 30 d., toliau II priede – Pakistano–Lenkijos susitarimas,

                           —

                           Pakistano Islamo Respublikos Vyriausybės ir Portugalijos Vyriausybės oro susisiekimo paslaugų susitarimas, sudarytas Karačyje 1958 m. birželio 7 d., toliau II priede – Pakistano–Portugalijos susitarimas,

                           —

                           Pakistano Islamo Respublikos Vyriausybės ir Ispanijos Karalystės Vyriausybės oro susisiekimo paslaugų susitarimas, sudarytas Madride 1979 m. birželio 19 d., toliau II priede – Pakistano–Ispanijos susitarimas.
                           Pakeistas pasikeičiant 1988 m. liepos 20 ir 29 d. raštais,

                           —

                           Rumunijos Socialistinės Respublikos Vyriausybės ir Pakistano Islamo Respublikos Vyriausybės oro susisiekimo paslaugų susitarimas, sudarytas Ravalpindyje 1973 m. sausio 9 d., toliau II priede – Pakistano–Rumunijos susitarimas,

                           —

                           Švedijos Karalystės Vyriausybės ir Pakistano Islamo Respublikos Vyriausybės susitarimo dėl oro susisiekimo paslaugų projektas, parafuotas 1999 m. kovo 23 d. Osle, toliau II priede – Pakistano–Švedijos susitarimo projektas.
                           Papildytas Skandinavijos šalių ir Pakistano Susitarimo memorandumo projektu, parafuotu 1999 m. kovo 23 d. Osle,

                           —

                           Jungtinės Didžiosios Britanijos ir Šiaurės Airijos Karalystės Vyriausybės ir Pakistano Islamo Respublikos Vyriausybės susitarimas dėl oro susisiekimo paslaugų, sudarytas Karačyje 1999 m. rugsėjo 14 d., toliau II priede Pakistano–Jungtinės Karalystės susitarimas.
                           Pakeistas susitarimo memorandumu, priimtu Londone 2000 m. vasario 9 d.

               b)

               Parafuoti ar pasirašyti Pakistano Islamo Respublikos ir Europos bendrijos valstybių narių susitarimai ir kitos priemonės, kurie šio susitarimo pasirašymo dieną dar nėra įsigalioję arba nėra laikinai taikomi:

                           —

                           Pakistano Islamo Respublikos Vyriausybės ir Didžiosios Liuksemburgo Hercogystės Vyriausybės oro susisiekimo paslaugų susitarimas, parafuotas Karačyje 1997 m. spalio 14 d., toliau II priede – Pakistano–Liuksemburgo susitarimas.
                           Papildytas 1997 m. spalio 14 d. Karačyje pasirašytu susitarimo memorandumu.

         II PRIEDAS
   Preliminarus I priede išvardytuose ir šio susitarimo 2–4 straipsniuose minimuose susitarimuose išvardytų straipsnių sąrašas

               a)

               Valstybės narės teikiamas paskyrimas:

                           —

                           Pakistano–Austrijos susitarimo 3 straipsnis ir Pakistano–Austrijos susitarimo memorandumo, sudaryto 2006 m. rugsėjo 27 d. Islamabade, 2a straipsnis,

                           —

                           Pakistano–Bulgarijos susitarimo III straipsnis,

                           —

                           Pakistano–Čekijos susitarimo III straipsnis,

                           —

                           Pakistano–Danijos susitarimo 3 straipsnio projektas,

                           —

                           Pakistano–Prancūzijos susitarimo 2 straipsnis,

                           —

                           Pakistano–Vokietijos susitarimo 3 straipsnis,

                           —

                           Pakistano–Graikijos susitarimo 3 straipsnis,

                           —

                           Pakistano–Vengrijos susitarimo 3 straipsnis,

                           —

                           Pakistano–Italijos susitarimo II straipsnis,

                           —

                           Pakistano–Maltos susitarimo 3 straipsnis,

                           —

                           Pakistano–Nyderlandų susitarimo projekto 4 straipsnis,

                           —

                           Pakistano–Lenkijos susitarimo III straipsnis,

                           —

                           Pakistano–Portugalijos susitarimo II straipsnis,

                           —

                           Pakistano–Rumunijos susitarimo III straipsnis,

                           —

                           Pakistano–Ispanijos susitarimo 3 straipsnis,

                           —

                           Pakistano–Švedijos susitarimo 3 straipsnio projektas,

                           —

                           Pakistano–Jungtinės Karalystės susitarimo 4 straipsnis.

               b)

               Atsisakymas išduoti įgaliojimus ar leidimus, jų atšaukimas, laikinas galiojimo sustabdymas ar apribojimas:

                           —

                           Pakistano–Austrijos susitarimo 4 straipsnis ir Pakistano–Austrijos susitarimo memorandumo 2b straipsnis,

                           —

                           Pakistano–Bulgarijos susitarimo IV straipsnis,

                           —

                           Pakistano–Čekijos susitarimo IV straipsnis,

                           —

                           Pakistano–Danijos susitarimo 4 straipsnio projektas,

                           —

                           Pakistano–Prancūzijos susitarimo 2 straipsnis,

                           —

                           Pakistano–Vokietijos susitarimo 4 straipsnis,

                           —

                           Pakistano–Graikijos susitarimo 4 straipsnis,

                           —

                           Pakistano–Vengrijos susitarimo 4 straipsnis,

                           —

                           Pakistano–Italijos susitarimo VIII straipsnis,

                           —

                           Pakistano–Liuksemburgo susitarimo 4 straipsnis,

                           —

                           Pakistano–Maltos susitarimo 4 straipsnis,

                           —

                           Pakistano–Nyderlandų susitarimo projekto 5 straipsnis,

                           —

                           Pakistano–Lenkijos susitarimo IV straipsnis,

                           —

                           Pakistano–Portugalijos susitarimo VIII straipsnis,

                           —

                           Pakistano–Rumunijos susitarimo IV straipsnis,

                           —

                           Pakistano–Ispanijos susitarimo 4 straipsnis,

                           —

                           Pakistano–Švedijos susitarimo 4 straipsnio projektas,

                           —

                           Pakistano–Jungtinės Karalystės susitarimo 5 straipsnis.

               c)

               Sauga:

                           —

                           Pakistano–Austrijos susitarimo memorandumo D priedas,

                           —

                           Pakistano–Bulgarijos susitarimo V straipsnis,

                           —

                           Pakistano–Čekijos susitarimo V straipsnis,

                           —

                           Pakistano–Danijos susitarimo 16 straipsnio projektas,

                           —

                           Pakistano–Graikijos susitarimo 8 straipsnis,

                           —

                           Pakistano–Vengrijos susitarimo 5 straipsnis,

                           —

                           Pakistano–Italijos susitarimo II straipsnis,

                           —

                           Pakistano–Liuksemburgo susitarimo 6 straipsnis,

                           —

                           Pakistano–Maltos susitarimo 5 straipsnis,

                           —

                           1997 m. kovo 25 d. Pakistano–Nyderlandų suderinto protokolo II priedėlis,

                           —

                           Pakistano–Rumunijos susitarimo V straipsnis,

                           —

                           Pakistano–Ispanijos susitarimo 5 straipsnis,

                           —

                           Pakistano–Švedijos susitarimo 16 straipsnio projektas.

               d)

               Vežimo Europos bendrijoje tarifai:

                           —

                           Pakistano–Austrijos susitarimo 9 straipsnis,

                           —

                           Pakistano–Bulgarijos susitarimo VIII straipsnis,

                           —

                           Pakistano–Čekijos susitarimo VIII straipsnis,

                           —

                           Pakistano–Danijos susitarimo 11 straipsnio projektas,

                           —

                           Pakistano–Prancūzijos susitarimo 6 straipsnis,

                           —

                           1998 m. lapkričio 12 d. Bonoje sudaryto suderinto protokolo 4 priedas – kaip laikinai taikomas pagal Pakistano–Vokietijos susitarimą,

                           —

                           Pakistano–Graikijos susitarimo 13 straipsnis,

                           —

                           Pakistano–Vengrijos susitarimo 9 straipsnis,

                           —

                           Pakistano–Italijos susitarimo VI straipsnis,

                           —

                           Pakistano–Liuksemburgo susitarimo 10 straipsnis,

                           —

                           Pakistano–Maltos susitarimo 9 straipsnis,

                           —

                           Pakistano–Nyderlandų susitarimo projekto 6 straipsnis,

                           —

                           Pakistano–Lenkijos susitarimo VIII straipsnis,

                           —

                           Pakistano–Portugalijos susitarimo VI straipsnis,

                           —

                           Pakistano–Rumunijos susitarimo IX straipsnis,

                           —

                           Pakistano–Ispanijos susitarimo 9 straipsnis,

                           —

                           Pakistano–Švedijos susitarimo 11 straipsnio projektas,

                           —

                           Pakistano–Jungtinės Karalystės susitarimo 7 straipsnis.

         III PRIEDAS
   Šio susitarimo 2 straipsnyje nurodytų kitų valstybių sąrašas

               a)

               Islandijos Respublika (pagal Europos ekonominės erdvės sutartį);

               b)

               Lichtenšteino Kunigaikštystė (pagal Europos ekonominės erdvės sutartį);

               c)

               Norvegijos Karalystė (pagal Europos ekonominės erdvės sutartį);

               d)

               Šveicarijos Konfederacija (pagal Europos bendrijos ir Šveicarijos Konfederacijos oro transporto susitarimą).


title: 2010 m. sausio 18 d. Tarybos sprendimas dėl Europos cheminių medžiagų agentūros Valdančiosios tarybos dviejų narių skyrimo

text:
22.1.2010

               LT

               Europos Sąjungos oficialusis leidinys

               C 16/5

         TARYBOS SPRENDIMAS
   2010 m. sausio 18 d.
   dėl Europos cheminių medžiagų agentūros Valdančiosios tarybos dviejų narių skyrimo
   2010/C 16/03
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo,
   atsižvelgdama į 2006 m. gruodžio 18 d. Europos Parlamento ir Tarybos reglamentą (EB) Nr. 1907/2006 dėl cheminių medžiagų registracijos, įvertinimo, autorizacijos ir apribojimų (REACH), įsteigiantį Europos cheminių medžiagų agentūrą (1), ypač į jo 79 straipsnį,
   kadangi:

               (1)

               Reglamento (EB) Nr. 1907/2006 79 straipsnyje numatyta, kad Taryba Europos cheminių medžiagų agentūros Valdančiosios tarybos nariais turėtų skirti po vieną atstovą iš kiekvienos valstybės narės.

               (2)

               2007 m. birželio 7 d. sprendimu (2) Taryba paskyrė Europos cheminių medžiagų agentūros Valdančiosios tarybos 27 narius.

               (3)

               2007 m. lapkričio 15 d. sprendimu (3) Taryba Belgijos Vyriausybės prašymu pakeitė Belgijos atstovą Valdančiojoje taryboje.

               (4)

               Belgijos Vyriausybė informavo Tarybą ketinanti pakeisti Belgijos atstovą Valdančiojoje taryboje ir pateikė naujo atstovo, kuris turėtų būti paskirtas laikotarpiui iki 2011 m. gegužės 31 d., kandidatūrą.

               (5)

               Jungtinės Karalystės Vyriausybė informavo Tarybą ketinanti pakeisti Jungtinės Karalystės atstovą Valdančiojoje taryboje ir pateikė naujo atstovo, kuris turėtų būti paskirtas laikotarpiui iki 2011 m. gegužės 31 d., kandidatūrą,

         PRIĖMĖ ŠĮ SPRENDIMĄ:
   1 straipsnis
   Belgijos pilietis Helmut DE VOS, gimęs 1978 m. vasario 25 d., skiriamas Europos cheminių medžiagų agentūros Valdančiosios tarybos nariu vietoj Marc LEEMANS laikotarpiui nuo 2010 m. sausio 23 d. iki 2011 m. gegužės 31 d.
   2 straipsnis
   Didžiosios Britanijos pilietis Arwyn DAVIES, gimęs 1957 m. sausio 17 d., skiriamas Europos cheminių medžiagų agentūros Valdančiosios tarybos nariu vietoj John ROBERTS laikotarpiui nuo 2010 m. sausio 23 d. iki 2011 m. gegužės 31 d.
   3 straipsnis
   Šis sprendimas įsigalioja jo priėmimo dieną.
   4 straipsnis
   Šis sprendimas skelbiamas Europos Sąjungos oficialiajame leidinyje.

      Priimta Briuselyje 2010 m. sausio 18 d.

            Tarybos vardu

            Pirmininkè

         E. ESPINOSA

      (1)  OL L 396, 2006 12 30, p. 1. Ištaisyta redakcija OL L 136, 2007 5 29, p. 3.

      (2)  OL C 134, 2007 6 16, p. 6.

      (3)  OL C 280, 2007 11 23, p. 2.


title: 1991 m. spalio 17 d. Komisijos sprendimas dėl Ryšių su pagyvenusiais žmonėmis grupės

text:
Avis juridique important

|

31991D0544

Official Journal L 296 , 26/10/1991 P. 0042 - 0044

KOMISIJOS SPRENDIMAS1991 m. spalio 17 d.dėl Ryšių su pagyvenusiais žmonėmis grupės(91/544/EEB)EUROPOS BENDRIJŲ KOMISIJA,atsižvelgdama į Europos ekonominės bendrijos steigimo sutartį,kadangi Europos ekonominės bendrijos tikslas yra nuolat gerinti gyvenimo ir darbo sąlygas ir darniai plėtoti ekonomiką;kadangi Europos Parlamentas priėmė 1982 m. vasario 18 d. rezoliuciją dėl Europos bendrijos pagyvenusių žmonių padėties ir problemų1, 1986 m. kovo 10 d. rezoliuciją dėl paslaugų pagyvenusiems žmonėms2 ir 1986 m. gegužės 14 d. rezoliuciją dėl Bendrijos priemonių pagyvenusių žmonių padėčiai pagerinti3;kadangi Taryba priėmė 1990 m. lapkričio 26 d. sprendimą dėl Bendrijos veiksmų pagyvenusių žmonių atžvilgiu4;kadangi dabartinė demografinių pokyčių tendencija yra pagyvenusių ir ypač labai senų žmonių daugėjimas; kadangi ši tendencija turės didelę ekonominę ir socialinę reikšmę, inter alia, darbo rinkai, socialinei apsaugai bei socialinėms išlaidoms;kadangi plėtojant Bendrijos solidarumą Komisijai, valstybėms narėms ir pagyvenusių žmonių atstovams svarbu keistis informacija ir patirtimi bei bendradarbiauti ir konsultuotis dėl priemonių pagyvenusiems žmonėms;kadangi Bendrijos lygmeniu įgyvendintinos priemonės yra skirtos platinti informaciją apie įvairias įvairiais lygiais valstybių narių įgyvendintas priemones ir jas papildyti;kadangi Komisija savo komunikate apie pagyvenusius žmones siūlo įsteigti Ryšių grupę, į kurią įeitų europietiškos orientacijos organizacijų, dirbančių su pagyvenusiais žmonėmis ir (arba) jų gerovei, atstovai;kadangi šiai Grupei būtina parengti įstatus, pagrįstus įgyta patirtimi,NUSPRENDĖ:1 straipsnisŠiuo sprendimu Komisijoje įsteigiama Ryšių su pagyvenusiais žmonėmis grupė (toliau - Grupė).2 straipsnisKomisija gali konsultuotis su Grupe visais klausimais, susijusiais su pagyvenusių žmonių interesų apsauga.3 straipsnis1. Grupę sudaro valstybėse narėse įsteigtų europietiškos orientacijos organizacijų, kurios dirba su pagyvenusiais žmonėmis ir jų gerovei, atstovai.2. Grupę sudaro 20 narių, kurių pavardes Komisijos prašymu pateikia pagyvenusių žmonių rėmimo organizacijos.3. Šios organizacijos turi pateikti dukart daugiau pavardžių negu bus Komisijos patvirtintų narių. Kiekviena organizacija gali pateikti 10 pavardžių.4. Organizacijų, kurių bus prašoma pateikti pavardes, sąrašas pateikiamas šio sprendimo priede.4 straipsnis1. Grupės narius skiria Komisija.2. Pakaitiniai nariai skiriami tokiomis pat sąlygomis kaip ir tikrieji nariai ir jų yra tiek pat. Pakaitinis narys automatiškai pakeičia tikrąjį narį, jei šio nėra ar jis negaluoja.3. Vietos paskirstomos taip:- Europos profesinių sąjungų konfederacijos išėjusių į pensiją darbuotojų koordinacinis komitetas: 5 vietos- Eurag - Europos pagyvenusių žmonių rūpybos federacija: 5 vietos- Eurolink Age: 5 vietos- Fiapa - Tarptautinė pagyvenusių žmonių asociacijų federacija 5 vietos5 straipsnis1. Grupės narių kadencija trunka 18 mėnesių ir gali būti atnaujinta du kartus.2. Kai Grupės narių kadencija baigiasi, jie toliau eina savo pareigas, kol jie pakeičiami arba atnaujinama jų kadencija.3. Grupės nario kadencija nutraukiama prieš laiką, jei narys atsistatydina, sustabdo savo narystę atstovaujamoje organizacijoje ar institucijoje arba miršta.4. Nario kadencija taip pat gali būti nutraukta, jei jo atstovaujama organizacija ar institucija paprašo jį pakeisti.Jei Grupės narys keičiamas prieš jo kadencijos pabaigą, likusį kadencijos laiką jis pakeičiamas 3 straipsnyje nustatyta tvarka.5. Grupės nariai negauna jokio atlyginimo.6 straipsnisKomisija, norėdama suteikti informaciją, tikrųjų ir pakaitinių narių sąrašą skelbia Europos Bendrijų oficialiajame leidinyje.7 straipsnis1. Dalyvaujančių narių dviejų trečdalių dauguma Grupė išrenka pirmininką 18 mėnesių laikotarpiui. Jei per šešias savaites po įžanginio posėdžio dienos nesurenkama dviejų trečdalių dauguma, Grupės kadencijos laikotarpiu pirmininkauja Komisija.2. Grupė gali sudaryti pogrupius.8 straipsnis1. Grupė susirenka Komisijos patalpose, pastarajai ją sukvietus. Posėdžiai rengiami ne rečiau kaip du kartus per metus, o dviejų trečdalių Grupės narių prašymu dar papildomai.2. Komisijos padalinių, suinteresuotų Grupės darbu, atstovai dalyvauja Grupės bei jos darbo grupių posėdžiuose.3. Būtiniausiu atveju Grupė savo iniciatyva ar Komisijos prašymu gali raštu pareikšti nuomonę, kaip numatyta Grupės taisyklėse.9 straipsnisKomisija Grupei ir jos pogrupiams teikia sekretoriato paslaugas.10 straipsnis1. Grupė gali pakviesti dalyvauti jos darbe ekspertu bet kurį asmenį, turintį kompetenciją darbotvarkės klausimu.Ekspertai dalyvauja tame darbe, į kurį jie buvo pakviesti.2. Grupė gali pakviesti profesinių organizacijų, ypač suinteresuotų į darbotvarkę įtrauktu klausimu, atstovus dalyvauti jos darbe stebėtojų teisėmis. Stebėtojai dalyvauja tame darbe, į kurį jie buvo pakviesti.3. Šio straipsnio 1 dalyje nustatytomis sąlygomis Komisija gali pakviesti dalyvauti Grupės darbe asmenis, turinčius išskirtinę kompetenciją pagyvenusių žmonių klausimais.11 straipsnis1. Grupės diskusijos yra susijusios su Komisijos pateiktais prašymais pareikšti nuomonę. Po jų nebalsuojama.2. Kai Komisija paprašo Grupės pareikšti savo nuomonę, ji gali nustatyti terminą, iki kurio nuomonė turi būti pareikšta.3. Atstovaujamų organizacijų požiūriai įrašomi į protokolą.4. Jei nuomonei, kurią prašoma pareikšti, Grupė pritaria vieningai, Grupė parengia bendras išvadas ir prideda jas prie protokolo.12 straipsnisTačiau Grupė, pasikonsultavusi su Komisija, gali savo iniciatyva nuspręsti pateikti savo nuomonę, jei tam pritaria dalyvaujančių narių dviejų trečdalių dauguma.13 straipsnisNepažeidžiant Sutarties 214 straipsnio nuostatų, Grupės nariai neturi teisės atskleisti informacijos, kurią jie sužinojo dirbdami Grupėje, jos biure ar darbo grupėse, jei Komisija juos informuoja, kad nuomonė, kurią prašoma pareikšti, arba pateiktas klausimas yra konfidencialaus pobūdžio.Šiuo atveju posėdžiuose gali dalyvauti tik Grupės nariai ir Komisijos padalinių atstovai.14 straipsnisŠis sprendimas įsigalioja 1991 m. spalio 17 d.Priimta Briuselyje, 1991 m. spalio 17 d. Komisijos varduVasso PAPANDREOUKomisijos narysPRIEDASKandidatų, priklausančių Ryšių grupei, pavardes pateikti pakviestos tokios institucijos:- Europos profesinių sąjungų konfederacijos išėjusių į pensiją darbuotojų koordinacinis komitetas- Eurag - Europos pagyvenusių žmonių rūpybos federacija- Eurolink Age- Fiapa - Tarptautinė pagyvenusių žmonių asociacijų federacija.1 OL C 66, 1982 3 15, p. 71.2 OL C 88, 1986 4 14, p. 17.3 OL C 148, 1986 6 16, p. 61.4 OL L 28, 1991 2 2, p. 29.


title: 2012/426/BUSP: 2012 m. liepos 17 d. Politinio ir saugumo komiteto sprendimas EUCAP NESTOR/1/2012 dėl Europos Sąjungos regioninių jūrinių pajėgumų stiprinimo Somalio pusiasalyje misijos (EUCAP NESTOR) vadovo skyrimo

text:
25.7.2012

               LT

               Europos Sąjungos oficialusis leidinys

               L 198/16

         POLITINIO IR SAUGUMO KOMITETO SPRENDIMAS EUCAP NESTOR/1/2012
   2012 m. liepos 17 d.
   dėl Europos Sąjungos regioninių jūrinių pajėgumų stiprinimo Somalio pusiasalyje misijos (EUCAP NESTOR) vadovo skyrimo
   (2012/426/BUSP)
   POLITINIS IR SAUGUMO KOMITETAS,
   atsižvelgdamas į Europos Sąjungos sutartį, ypač į jos 38 straipsnio trečią pastraipą,
   atsižvelgdamas į 2012 m. liepos 16 d. Tarybos sprendimą 2012/389/BUSP (1) dėl Europos Sąjungos regioninių jūrinių pajėgumų stiprinimo Somalio pusiasalyje misijos (EUCAP NESTOR), ypač į jo 9 straipsnio 1 dalį,
   kadangi:

               (1)

               remiantis Sprendimo 2012/389/BUSP 9 straipsnio 1 dalimi, pagal Sutarties 38 straipsnį Politinis ir saugumo komitetas įgaliojamas priimti atitinkamus sprendimus, susijusius su Europos Sąjungos regioninių jūrinių pajėgumų stiprinimo Somalio pusiasalyje misijos (EUCAP NESTOR) politine kontrole ir strateginiu vadovavimu šiai misijai, įskaitant sprendimą skirti misijos vadovą;

               (2)

               Sąjungos vyriausiasis įgaliotinis užsienio reikalams ir saugumo politikai pasiūlė skirti Jacques LAUNAY EUCAP NESTOR misijos vadovu nuo 2012 m. liepos 17 d.,

         PRIĖMĖ ŠĮ SPRENDIMĄ:
   1 straipsnis
   Jacques LAUNAY skiriamas Europos Sąjungos regioninių jūrinių pajėgumų stiprinimo Somalio pusiasalyje misijos (EUCAP NESTOR) vadovu nuo 2012 m. liepos 17 d.
   2 straipsnis
   Šis sprendimas įsigalioja jo priėmimo dieną.

      Priimta Briuselyje 2012 m. liepos 17 d.

            Politinio ir saugumo komiteto vardu

            Pirmininkas

         O. SKOOG

      (1)  OL L 187, 2012 7 17, p. 40.


title: 2002 m. lapkričio 18 d. Tarybos sprendimas leidžiantis valstybėms narėms Bendrijos interesų labui ratifikuoti 1996 m. Tarptautinę konvenciją dėl atsakomybės ir kompensacijos už žalą, susijusią su pavojingų ir kenksmingų medžiagų vežimu jūra (HNS konvencija) arba prie jos prisijungti

text:
Svarbus teisinis pranešimas

|

32002D0971

Oficialusis leidinys L 337 , 13/12/2002 p. 0055 - 0056

		Tarybos sprendimas2002 m. lapkričio 18 d.leidžiantis valstybėms narėms Bendrijos interesų labui ratifikuoti 1996 m. Tarptautinę konvenciją dėl atsakomybės ir kompensacijos už žalą, susijusią su pavojingų ir kenksmingų medžiagų vežimu jūra (HNS konvencija) arba prie jos prisijungti(2002/971/EB)EUROPOS BENDRIJŲ TARYBA,atsižvelgdama į Europos bendrijos steigimo sutartį, ypač į jos 61 straipsnio c punktą, 67 straipsnio 1 dalį ir 300 straipsnio 2 dalį,atsižvelgdama į Komisijos pasiūlymą [1],atsižvelgdama į Europos Parlamento nuomonę [2],kadangi:(1) 1996 m. Tarptautinės konvencijos dėl atsakomybės ir kompensacijos už žalą, susijusią su pavojingų ir kenksmingų medžiagų vežimu jūra (toliau – HNS konvencija) tikslas yra užtikrinti adekvačią, greitą ir veiksmingą kompensaciją asmenims, patyrusiems žalą, išsiliejus jūra vežamoms pavojingoms ir kenksmingoms medžiagoms. HNS konvencija užpildo svarbią spragą atsakomybės už jūros taršos padarytą žalą tarptautinio reglamentavimo srityje.(2) HNS konvencijos 38, 39 ir 40 straipsniai turi įtakos Bendrijos antrinei teisei dėl jurisdikcijos ir sprendimų vykdymo užtikrinimo, kaip nustatyta 2000 m. gruodžio 22 d. Tarybos reglamente (EB) Nr. 44/2001 dėl jurisdikcijos ir teismo sprendimų civilinėse ir komercinėse bylose pripažinimo ir vykdymo užtikrinimo [3].(3) Todėl tiek, kiek HNS konvencija turi įtakos Reglamente (EB) Nr. 44/2001 nustatytoms taisyklėms, šios konvencijos 38, 39 ir 40 straipsnių atžvilgiu Bendrija turi išskirtinę kompetenciją. Valstybės narės išlaiko savo kompetenciją tos konvencijos reglamentuojamasi klausimais, kurie neturi įtakos Bendrijos teisei.(4) Pagal HNS konvenciją, jos Šalimis gali būti tik suverenios valstybės; artimiausiu metu nėra planuojama atnaujinti derybas, kad būtų atsižvelgta į Bendrijos kompetenciją šiuo klausimu. Todėl Bendrija šiuo metu negali ratifikuoti HNS konvencijos arba prie jos prisijungti; be to, nėra numatoma, kad ji artimiausiu metu galėtų tai padaryti.(5) Atsižvelgiant į Bendrijos ir jos valstybių narių interesus, HNS konvencija yra itin svarbi, nes ji užtikrina geresnę nukentėjusiųjų apsaugą pagal tarptautines taisykles dėl atsakomybės už jūros teršimą ir atitinka 1982 m. Jungtinių Tautų jūrų teisės konvenciją.(6) HNS konvencija sukurtos sistemos materialinės taisyklės priklauso valstybių narių nacionalinei kompetencijai ir tik nuostatos dėl jurisdikcijos ir sprendimų vykdymo užtikrinimo yra išimtinei Bendrijos kompetencijai priklausantys klausimai. Atsižvelgiant į HNS konvencijos reglamentuojamus klausimus ir į šios konvencijos tikslus, tos konvencijos nuostatų, kurių taikymo sritis priklauso Bendrijos kompetencijai, negalima atskirti nuo nuostatų, kurių taikymo sritis priklauso valstybių narių kompetencijai.(7) Todėl Taryba turėtų leisti valstybėms narėms Bendrijos interesų labui ratifikuoti HNS konvenciją arba prie jos prisijungti toliau nurodytomis sąlygomis.(8) Valstybės narės Bendrijos interesų labui per pagrįstą laiką turėtų užbaigti HNS konvencijos ratifikavimo arba prisijungimo prie jos procedūras. Tam, kad parengtų savo konvencijos ratifikavimo arba prisijungimo prie jos dokumentų deponavimą, valstybės narės turėtų keistis informacija apie jų ratifikavimo arba prisijungimo procedūrų eigą.(9) Jungtinė Karalystė ir Airija dalyvauja priimant ir taikant šį Sprendimą.(10) Pagal Protokolo dėl Danijos pozicijos, kuris yra pridėtas prie Europos Sąjungos steigimo sutarties ir prie Europos bendrijos steigimo sutarties, 1 ir 2 straipsnius, Danija nedalyvauja priimant šį Sprendimą ir nėra jo saistoma ar neprivalo jo vykdyti,PRIĖMĖ ŠĮ SPRENDIMĄ:1 straipsnis1. Nepažeidžiant esamos Europos bendrijos kompetencijos šiuo klausimu, Taryba leidžia valstybėms narėms tolesniuose straipsniuose išdėstytomis sąlygomis ratifikuoti HNS konvenciją arba prie jos prisijungti Bendrijos interesų labui.2. Prie šio sprendimo pridedamas HNS konvencijos tekstas.3. Šiame sprendime "valstybės narės" – tai visos valstybės narės, išskyrus Daniją.2 straipsnisRatifikuodamos HNS konvenciją arba prie jos prisijungdamos, valstybės narės daro tokį pareiškimą:([4]…) teismo priimti sprendimai šios Konvencijos reglamentuojamais klausimais pripažįstami( [5]…) laikantis atitinkamų Bendrijos vidaus taisyklių šiuo klausimu. [6]3 straipsnis1. Valstybės narės imasi reikiamų priemonių, kad HNS konvencijos ratifikavimo arba prisijungimo prie jos dokumentai per pagrįstą laiką, jei įmanoma, iki 2006 m. birželio 30 d., būtų deponuoti Tarptautinės jūrų organizacijos Generaliniam Sekretoriui.2. Iki 2004 m. birželio 30 d. valstybės narės informuoja Tarybą ir Komisiją apie numatomą jų ratifikavimo arba prisijungimo procedūrų užbaigimo datą.3. Valstybės narės siekia keistis informacija apie jų ratifikavimo arba prisijungimo procedūrų eigą.4 straipsnisRatifikuodamos HNS konvenciją arba prie jos prisijungdamos, valstybės narės raštu informuoja Tarptautinės jūrų organizacijos Generalinį Sekretorių apie tai, kad toks ratifikavimas arba prisijungimas įvykdytas laikantis šio Sprendimo.5 straipsnisValstybės narės kiek galima anksčiau deda visas pastangas, siekdamos, kad HNS konvencija būtų pakeista ir Bendrija galėtų tapti tos konvencijos susitariančiąja šalimi.Priimta Briuselyje 2002 m. lapkričio 18 d.Tarybos varduPirmininkasP. S. Møller[1] OL C 51 E, 2002 2 26, p. 370.[2] Nuomonė pareikšta 2002 m. birželio 11 d. (dar nepaskelbta Oficialiajame leidinyje).[3] OL L 12, 2001 1 16, p. 1.[4] "Visos valstybės narės, kurioms taikomas šis sprendimas, išskyrus pareiškimą darančią valstybę narę ir Daniją.[5] Pareiškimą daranti valstybė narė.[6] Šuo metu tos taisyklės yra nustatytos Reglamente (EB) Nr. 44/2001."--------------------------------------------------


title: 2015 m. birželio 22 d. Tarybos sprendimas (BUSP) 2015/972 dėl Europos Sąjungos karinės operacijos Viduržemio jūros regiono pietų centrinėje dalyje (EUNAVFOR MED) pradžios

text:
23.6.2015

               LT

               Europos Sąjungos oficialusis leidinys

               L 157/51

         TARYBOS SPRENDIMAS (BUSP) 2015/972
   2015 m. birželio 22 d.
   dėl Europos Sąjungos karinės operacijos Viduržemio jūros regiono pietų centrinėje dalyje (EUNAVFOR MED) pradžios
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 42 straipsnio 4 dalį ir 43 straipsnio 2 dalį,
   atsižvelgdama į 2015 m. gegužės 18 d. Tarybos sprendimą (BUSP) 2015/778 dėl Europos Sąjungos karinės operacijos Viduržemio jūros regiono pietų centrinėje dalyje (EUNAVFOR MED) (1), ypač į jo 5 straipsnį,
   atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
   kadangi:

               (1)

               2015 m. gegužės 18 d. Taryba priėmė Sprendimą (BUSP) 2015/778;

               (2)

               gavus operacijos vado rekomendaciją, EUNAVFOR MED turėtų būti pradėta vykdyti 2015 m. birželio 22 d.;

               (3)

               pagal prie Europos Sąjungos sutarties ir Sutarties dėl Europos Sąjungos veikimo pridėto Protokolo Nr. 22 dėl Danijos pozicijos 5 straipsnį Danija nedalyvauja rengiant ir įgyvendinant su gynyba susijusius Sąjungos sprendimus bei veiksmus. Todėl Danija nedalyvauja priimant šį sprendimą, jis nėra jai privalomas ar taikomas ir ji nedalyvauja finansuojant šią operaciją,

         PRIĖMĖ ŠĮ SPRENDIMĄ:
   1 straipsnis
   Patvirtinami operacijos planas ir veiksmų pradžios taisyklės, susiję su Europos Sąjungos karine operacija Viduržemio jūros regiono pietų centrinėje dalyje (EUNAVFOR MED).
   2 straipsnis
   1.   EUNAVFOR MED pradedama vykdyti 2015 m. birželio 22 d.
   2.   Vadovaudamasi Sprendimo (BUSP) 2015/778 2 straipsnio 3 dalimi, Taryba įvertina, ar įgyvendintos perėjimo iš pirmojo operacijos etapo į kitą etapą sąlygos, atsižvelgdama į visas taikytinas JT Saugumo Tarybos rezoliucijas ir į susijusių pakrantės valstybių sutikimą. Esant tokiam Tarybos įvertinimui ir vadovaujantis Sprendimo (BUSP) 2015/778 6 straipsnio 1 dalimi, Politinis ir saugumo komitetas turi įgaliojimus nuspręsti, kada pereiti nuo vieno operacijos etapo prie kito.
   3 straipsnis
   Šis sprendimas įsigalioja jo priėmimo dieną.

      Priimta Liuksemburge 2015 m. birželio 22 d.

            Tarybos vardu

            Pirmininkė

         F. MOGHERINI

      (1)  OL L 122, 2015 5 19, p. 31.


title: 2004/513/EB:2004 m. birželio 2 d. Tarybos sprendimas, dėl PSO tabako kontrolės pagrindų konvencijos sudarymo

text:
15.6.2004

               LT

               Europos Sąjungos oficialusis leidinys

               L 213/8

         TARYBOS SPRENDIMAS
   2004 m. birželio 2 d.
   dėl PSO tabako kontrolės pagrindų konvencijos sudarymo
   (2004/513/EB)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač į jos 95, 133 ir 152 straipsnius, kartu su jos 300 straipsnio 2 dalies pirmos pastraipos pirmu sakiniu ir 300 straipsnio 3 dalies pirma pastraipa,
   atsižvelgdama į Komisijos pasiūlymą,
   atsižvelgdama į Europos Parlamento nuomonę (1),
   kadangi:

               (1)

               Komisija Bendrijos vardu vedė derybas dėl Pasaulinės sveikatos organizacijos (PSO) remiamos Tabako kontrolės pagrindų konvencijos.

               (2)

               Atsižvelgiant į galimą Konvencijos sudarymą vėliau, 2003 m. birželio 16 d. ji buvo pasirašyta Europos bendrijos vardu, vadovaujantis 2003 m. birželio 2 d. Tarybos sprendimu.

               (3)

               Ši Konvencija turi būti patvirtinta.

               (4)

               Sritys, kurioms taikoma Konvencija, priskiriamos tiek Bendrijos, tiek valstybių narių kompetencijai. Todėl siekiant kartu įvykdyti Konvencijoje nustatytus įsipareigojimus ir kartu naudotis jos suteiktomis teisėmis bendros kompetencijos atvejais tam, kad būtų užtikrintas vienodas Konvencijos taikymas, pageidautina, kad Bendrija ir jos valstybės narės tuo pačiu metu taptų Susitariančiosiomis Šalimis,

         NUSPRENDĖ:
   1 straipsnis
   PSO tabako kontrolės pagrindų konvencija patvirtinama Bendrijos vardu.
   Konvencijos tekstas pridedamas šio sprendimo I priede.
   2 straipsnis
   Tarybos pirmininkas įgaliojamas paskirti asmenį, kuris Europos bendrijos vardu deponuotų Konvencijos 35 straipsnyje numatytą patvirtinimo aktą, siekiant išreikšti Bendrijos sutikimą įsipareigoti laikytis šios Konvencijos ir paskelbti šio sprendimo II priede esančią deklaraciją kartu su šio sprendimo III priede pateikta aiškinamąja deklaracija.

      Priimta Liuksemburge, 2004 m. birželio 2 d.

            Tarybos vardu

            Pirmininkas

         M. MARTIN

      (1)  Nuomonė pareikšta 2004 m. balandžio 21 d. (dar nepaskelbta Oficialiajame Leidinyje).
   I PRIEDAS

      PSO tabako kontrolės pagrindų konvencija
       (1)

      (1)  Konvencijos tekstas autentiškomis kalbomis skelbiamas Europos Sąjungos oficialaus oficialiojo leidinio angliškame, ispaniškame ir prancūziškame leidimuose.
   II PRIEDAS

      Europos Bendrijos paskelbta deklaracija pagal PSO tabako kontrolės pagrindų konvencijos 35 straipsnio 3 dalį
       (1)

      (1)  Deklaracijos tekstas autentiškomis kalbomis skelbiamas šio dokumento angliškame, ispaniškame ir prancūziškame leidimuose.
   III PRIEDAS
   Aiškinamoji deklaracija, kurią paskelbs Bendrija (1)

      (1)  Deklaracijos tekstas autentiškomis kalbomis skelbiamas šio dokumento angliškame, ispaniškame ir prancūziškame leidimuose.


title: 2002 m. vasario 28 d. Tarybos sprendimas dėl Airijos prašymo dalyvauti įgyvendinant kai kurias Šengeno acquis nuostatas

text:
Svarbus teisinis pranešimas

|

32002D0192

Oficialusis leidinys L 064 , 07/03/2002 p. 0020 - 0023

		Tarybos sprendimas2002 m. vasario 28 d.dėl Airijos prašymo dalyvauti įgyvendinant kai kurias Šengeno acquis nuostatas(2002/192/EB)EUROPOS SĄJUNGOS TARYBA,atsižvelgdama į Protokolo dėl Šengeno acquis integravimo į Europos Sąjungos sistemą, pridedamo prie Europos Sąjungos sutarties ir Europos bendrijos steigimo sutarties (toliau — Šengeno protokolas), 4 straipsnį,atsižvelgdama į 2000 m. birželio 16 d. ir 2001 m. lapkričio 1 d. laiškais Tarybos pirmininkui pareikštą Airijos Vyriausybės prašymą dalyvauti įgyvendinant tam tikras minėtuose laiškuose nurodytas Šengeno acquis nuostatas,atsižvelgdama į 2000 m. rugsėjo 14 d. pagal prašymą pateiktą Komisijos nuomonę,kadangi:(1) Airija laikosi ypatingos pozicijos dėl dalykų, kuriems taikoma Europos bendrijos steigimo sutarties trečiosios dalies IV antraštinė dalis, kaip pripažįstama Protokole dėl Jungtinės Karalystės ir Airijos pozicijos ir Protokole dėl tam tikrų Europos bendrijos steigimo sutarties 14 straipsnio aspektų taikymo Jungtinei Karalystei ir Airijai, Amsterdamo sutartimi pridedamų prie Europos Sąjungos sutarties ir Europos bendrijos steigimo sutarties.(2) Šengeno acquis buvo sumanytas ir funkcionuoja kaip darnus derinys, kurį visą turi priimti ir taikyti visos valstybės, remiančios asmenų tikrinimo prie bendrų sienų panaikinimo principą.(3) Dėl minėtos ypatingos Airijos pozicijos Šengeno protokolas numato Airijai galimybę dalyvauti įgyvendinant kai kurias Šengeno acquis nuostatas.(4) Airija prisiims valstybės narės įsipareigojimus, išplaukiančius iš šiame sprendime išvardytų 1990 m. Šengeno konvencijos straipsnių.(5) Atsižvelgiant į pirmiau minėtą ypatingą Airijos poziciją, Airija pagal šį sprendimą nedalyvaus vykdant sienoms skirtas 1990 m. Šengeno konvencijos, įgyvendinančios 1985 m. birželio 14 d. Šengeno susitarimą (toliau — Šengeno konvencija), nuostatas.(6) Turint omenyje svarbius dalykus, kuriems taikomi Šengeno konvencijos 26 ir 27 straipsniai, Airija taikys šiuos straipsnius, taip pat šiame sprendime nurodytas priemones, kurios remiasi šiais straipsniais.(7) Airija paprašė dalyvauti Šengeno acquis nuostatų dėl Šengeno informacinės sistemos (toliau — SIS) kūrimo ir naudojimo derinyje, išskyrus nuostatas dėl Šengeno konvencijos 96 straipsnyje nurodytų perspėjimų ir kitas nuostatas, susijusias su tokiais perspėjimais.(8) Taryba laikosi požiūrio, kad bet koks Airijos dalinis dalyvavimas Šengeno acquis turi atitikti dalykinių sričių, kurios sudaro Šengeno acquis derinį, rišlumą.(9) Taryba tokiu būdu pripažįsta Airijos teisę pagal Šengeno protokolo 4 straipsnį prašyti dalinio dalyvavimo, kartu pažymėdama, kad reikia atsižvelgti į tokio Airijos dalyvavimo vykdant SIS kūrimo ir naudojimo nuostatas poveikį aiškinant kitas svarbias Šengeno acquis nuostatas ir finansinius padarinius.(10) Buvo laikomasi Europos Sąjungos Tarybos, Islandijos Respublikos ir Norvegijos Karalystės sudaryto susitarimo tarp Airijos ir Jungtinės Didžiosios Britanijos ir Šiaurės Airijos Karalystės iš vienos pusės ir Islandijos Respublikos ir Norvegijos Karalystės iš kitos pusės dėl teisių ir pareigų nustatymo šioms valstybėms taikomose Šengeno acquis srityse [1] 2 straipsnio 1 dalyje nustatytos procedūros,NUSPRENDĖ:1 straipsnisAirija dalyvauja įgyvendinant šias Šengeno acquis nuostatas:a) šias Šengeno konvencijos, su ja susijusio baigiamojo akto ir bendrų deklaracijų nuostatas:i) 26 ir 27 straipsnius;39 straipsnį;44 straipsnį;46 ir 47 straipsnius, išskyrus 47 straipsnio 2 dalies c punktą;48–51 straipsnius;52 ir 53 straipsnius;54–58 straipsnius;59 straipsnį;61–66 straipsnius;67–69 straipsnius;71–73 straipsnius;75 ir 76 straipsnius;126–130 straipsnius tiek, kiek jie yra susiję su nuostatomis, kurias įgyvendinant Airija dalyvauja pagal šį punktą;Baigiamojo akto 3 deklaraciją dėl 71 straipsnio 2 dalies;ii) šias nuostatas dėl Šengeno informacinės sistemos tiek, kiek jos nėra susijusios su 96 straipsniu:92 straipsnį;93–95 straipsnius;97–100 straipsnius;101 straipsnį, išskyrus jo 2 dalį;102–108 straipsnius;109–111 straipsnius dėl asmens duomenų, registruotų Airijos nacionalinėje SIS dalyje;112 ir 113 straipsnius;114 straipsnį dėl asmens duomenų, registruotų Airijos nacionalinėje SIS dalyje;115–118 straipsnius;iii) kitas nuostatas dėl Šengeno informacinės sistemos:119 straipsnį;b) šias susitarimų dėl prisijungimo prie Šengeno konvencijos, jų baigiamųjų aktų ir bendrų deklaracijų nuostatas:i) 1990 m. lapkričio 27 d. pasirašyto Susitarimo dėl Italijos Respublikos prisijungimo 4 straipsnį;ii) 1991 m. birželio 25 d. pasirašyto Susitarimo dėl Ispanijos Karalystės prisijungimo 4 straipsnį ir Baigiamojo akto III dalies 2 deklaraciją;iii) 1991 m. birželio 25 d. pasirašyto Susitarimo dėl Portugalijos Respublikos prisijungimo 4, 5 ir 6 straipsnius;iv) 1992 m. lapkričio 6 d. pasirašyto Susitarimo dėl Graikijos Respublikos prisijungimo 3, 4 ir 5 straipsnius ir Baigiamojo akto III dalies 2 deklaraciją;v) 1995 m. balandžio 28 d. pasirašyto Susitarimo dėl Austrijos Respublikos prisijungimo 4 straipsnį;vi) 1996 m. gruodžio 19 d. pasirašyto Susitarimo dėl Danijos Karalystės prisijungimo 4 ir 6 straipsnius ir Baigiamojo akto II dalies 3 bendrą deklaraciją;vii) 1996 m. gruodžio 19 d. pasirašyto Susitarimo dėl Suomijos Respublikos prisijungimo 4 ir 5 straipsnius ir Baigiamojo akto II dalies 3 bendrą deklaraciją;viii) 1996 m. gruodžio 19 d. pasirašyto Susitarimo dėl Švedijos Karalystės prisijungimo 4 ir 5 straipsnius ir Baigiamojo akto II dalies 3 bendrą deklaraciją;c) šių pagal Šengeno konvenciją įsteigto Vykdomojo komiteto sprendimų nuostatas tiek, kiek jos yra susijusios su nuostatomis, kurias įgyvendinant Airija dalyvauja pagal šio straipsnio a punktą:i) SCH/Com-ex (93) 14 (dėl praktinio teismų bendradarbiavimo kovojant su neteisėta prekyba narkotikais gerinimo);SCH/Com-ex (94) 28 rev (dėl 75 straipsnyje numatytos pažymos narkotinėms ir/ar psichotropinėms medžiagoms pervežti);SCH/Com-ex (98) 26 def (dėl Šengeno konvencijos įgyvendinimo nuolatinio komiteto steigimo), atsižvelgiant į vidaus susitarimą, nustatantį Airijos ekspertų dalyvavimo Tarybos atitinkamos darbo grupės misijose konkrečias sąlygas;SCH/Com-ex (98) 51 rev 3 (dėl pasienio policijos bendradarbiavimo nusikaltimų prevencijos ir atskleidimo srityje pagal prašymą);SCH/Com-ex (98) 52 (dėl pasienio policijos bendradarbiavimo vadovo);SCH/Com-ex (99) 1 rev 2 (dėl narkotikų);SCH/Com-ex (99) 6 (dėl telekomunikacijų);SCH/Com-ex (99) 8 rev 2 (dėl informatorių apmokėjimo);SCH/Com-ex (99) 11 rev 2 (susitarimas dėl bendradarbiavimo procesiniuose veiksmuose dėl kelių eismo pažeidimų);SCH/Com-ex (99) 18 (dėl policijos bendradarbiavimo gerinimo užkertant kelią nusikaltimams ir juos atskleidžiant);ii) SCH/Com-ex (97) 2 rev 2 (dėl konkurso SIS II parengtiniam tyrimui skyrimo);SCH/Com-ex (97) 18 (dėl Norvegijos ir Islandijos įnašų C. SIS naudojimo išlaidoms padengti);SCH/Com-ex (97) 24 (dėl SIS ateities);SCH/Com-ex (97) 35 (dėl C. SIS finansinių reglamentų);SCH/Com-ex (98) 11 (dėl C. SIS su 15/18 prijungimo linijų);SCH/Com-ex (99) 5 (dėl Sirene sistemos vadovo);d) šių pagal Šengeno konvenciją įsteigto Vykdomojo komiteto deklaracijų nuostatas tiek, kiek jos yra susijusios su nuostatomis, kurias įgyvendinant Airija dalyvauja pagal šio straipsnio a punktą:i) SCH/Com-ex (96) decl 6 rev 2 (deklaracija dėl ekstradicijos);ii) SCH/Com-ex (97) decl 13 rev 2 (nepilnamečių pagrobimas);SCH/Com-ex (99) decl 2 rev (SIS struktūra).2 straipsnis1. Šengeno konvencijos 65 straipsnio 2 dalies nuostatose minima kompetentinga ministerija yra Teisingumo, lygybės ir teisės reformos departamentas.2. Airija dalyvauja šiuose Tarybos aktuose:a) 2000 m. rugsėjo 28 d. Sprendimas 2000/586/TVR, nustatantis Konvencijos dėl 1985 m. birželio 14 d. Šengeno susitarimo dėl laipsniško jų bendrų sienų kontrolės panaikinimo įgyvendinimo 40 straipsnio 4 ir 5 dalių, 41 straipsnio 7 dalies ir 65 straipsnio 2 dalies dalinio pakeitimo tvarką [2], tiek, kiek tas sprendimas susijęs su 1990 m. Konvencijos 65 straipsnio 2 dalimi;b) 2001 m. gegužės 28 d. Direktyva 2001/40/EB dėl abipusio sprendimų dėl trečiųjų šalių piliečių išsiuntimo pripažinimo [3];c) 2001 m. birželio 28 d. Direktyva 2001/51/EB, papildanti Konvencijos, įgyvendinančios 1985 m. birželio 14 d. Šengeno susitarimą, 26 straipsnio nuostatas [4].3 straipsnisĮ bendros priežiūros instituciją, įsteigtą pagal Šengeno konvencijos 115 straipsnį, Airijos nacionalinės priežiūros institucijai atstovauti deleguoti nariai neturi teisės dalyvauti bendros priežiūros institucijos balsavimo procedūroje klausimais, susijusiais su Šengeno acquis ar Šengeno acquis pagrįstų nuostatų, kurias įgyvendinant Airija nedalyvauja, taikymu.4 straipsnis1. Nepažeidžiant 6 straipsnio 3 dalies, 1 straipsnyje nurodytos nuostatos tarp Airijos ir valstybių narių bei kitų valstybių, kurioms šios nuostatos jau yra įsigaliojusios, Tarybos priimtu sprendimu įsigalioja, visose šiose valstybėse narėse ir kitose valstybėse įvykdžius visas išankstines šioms nuostatoms įgyvendinti keliamas sąlygas. Taryba gali nuspręsti nustatyti skirtingas datas įvairioms nuostatoms pagal dalykines sritis įsigalioti.2. Iki tol, kol pagal šio straipsnio 1 dalį įsigalios 1 straipsnyje nurodytos nuostatos, Taryba nusprendžia dėl išsamių teisinių ir techninių susitarimų, įskaitant nuostatas dėl duomenų apsaugos, dėl Airijos dalyvavimo įgyvendinant 1 straipsnio a punkto ii ir iii papunkčiuose, c punkto ii papunktyje ir d punkto ii papunktyje nurodytas nuostatas.3. Visus sprendimus pagal šio straipsnio 1 ir 2 dalis Taryba priima vieningu Šengeno protokolo 1 straipsnyje nurodytų savo narių ir Airijos Vyriausybės atstovo pritarimu. Jungtinės Karalystės Vyriausybės atstovas taip pat dalyvauja priimant Tarybos sprendimus pagal šį straipsnį.5 straipsnis1. Airijai yra privalomi šie Tarybos aktai:a) 1999 m. gegužės 3 d. Sprendimas 1999/323/EB dėl finansinio reglamento, reglamentuojančio Tarybos Generalinio sekretoriaus vardu tam tikrų valstybių naudai sudarytų sutarčių, susijusių su Vadybos padalinio "Pagalbos tarnybos serverio" ir II etapo Sirene tinklo įrengimu ir naudojimu, vadybos biudžetinius aspektus, nustatymo [5] ir vėlesni jo pakeitimai;b) 2000 m. kovo 27 d. Sprendimas 2000/265/EB dėl finansinio reglamento, reglamentuojančio Tarybos Generalinio sekretoriaus pavaduotojo vardu tam tikrų valstybių naudai sudarytų sutarčių, susijusių su Šengeno aplinkai skirtos komunikacijų infrastruktūros "Sisnet" įrengimu ir naudojimu, vadybos biudžetinius aspektus, nustatymo [6] ir vėlesni jo pakeitimai;c) 2000 m. gruodžio 1 d. Sprendimas 2000/777/EB dėl visiško Šengeno acquis taikymo Danijoje, Suomijoje ir Švedijoje bei Islandijoje ir Norvegijoje [7];d) 2001 m. gruodžio 6 d. Reglamentas (EB) Nr. 2424/2001 dėl antros kartos Šengeno informacinės sistemos (SIS II) sukūrimo [8];e) 2001 m. gruodžio 6 d. Sprendimas 2001/886/TVR dėl antros kartos Šengeno informacinės sistemos (SIS II) sukūrimo [9].2. Airija apmoka visas išlaidas, susijusias su jos dalinio dalyvavimo naudojant SIS techniniais aspektais.6 straipsnis1. Šis sprendimas skelbiamas Europos Bendrijų oficialiajame leidinyje.Jis įsigalioja 2002 m. balandžio 1 d.2. Nuo šio sprendimo priėmimo dienos Airija yra laikoma neatšaukiamai pranešusi Tarybos pirmininkui pagal Šengeno protokolo 5 straipsnį, kad ji nori dalyvauti visuose pasiūlymuose ir iniciatyvose, kurie remiasi 1 straipsnyje nurodytu Šengeno acquis.3. 1 straipsnyje nurodytu Šengeno acquis grindžiamos priemonės, kurios buvo patvirtintos prieš priimant 4 straipsnio 1 dalyje nurodytą Tarybos sprendimą, įskaitant 2 straipsnio 2 dalies a–c punktuose nurodytas priemones, Airijai įsigalioja tą dieną arba tomis dienomis, kai Taryba pagal 4 straipsnį nusprendžia dėl 1 straipsnyje nurodyto acquis taikymo Airijai, išskyrus atvejus, kai pačioje priemonėje yra nustatyta vėlesnė data.Priimta Briuselyje, 2002 m. vasario 28 d.Tarybos varduPirmininkasA. Acebes Paniagua[1] OL L 15, 2000 1 20, p. 2.[2] OL L 248, 2000 10 3, p. 1.[3] OL L 149, 2001 6 2, p. 34.[4] OL L 187, 2001 7 10, p. 45.[5] OL L 123, 1999 5 15, p. 51.[6] OL L 85, 2000 4 6, p. 12. Sprendimas su paskutiniais pakeitimais, padarytais Sprendimu 2000/664/EB (OL L 278, 2000 10 31, p. 24).[7] OL L 309, 2000 12 9, p. 24.[8] OL L 328, 2001 12 31, p. 4.[9] OL L 328, 2001 12 31, p. 1.--------------------------------------------------